open-index/open-wikipedia-markdown huggingface dataset:
Jääkiekon nuorten maailmanmestaruuskilpailut 2007

**Jääkiekon nuorten maailmanmestaruuskilpailut 2007** pelattiin 26. joulukuuta 2006 – 5. tammikuuta 2007 Ruotsissa. Kanada voitti kolmannen perättäisen kultansa päihittämällä loppuottelussa Venäjän lukemin 4–2. Suomi hävisi lopulta MM-pronssille yltäneelle Yhdysvalloille puolivälieräottelussa maalein 3–6 ja oli täten turnauksen lopputuloksissa kuudennella sijalla. Turnauksessa pelattiin 31 ottelua ja yleisökeskiarvo ottelua kohden oli 2&nbsp;048 henkeä. Turnauksen arvokkaimmaksi pelaajaksi valittiin kanadalaismaalivahti Carey Price.

## Otteluareenat




## Alkusarja
### Lohko A

### Lohko B

## Putoamissarja

Ottelujen alkamisajat ovat paikallisia aikoja. (UTC+1)

## Pudotuspelit

Ottelujen alkamisajat ovat paikallisia aikoja. (UTC+1)
### Puolivälierät

### Välierät

### Sijoitusottelu 5. sijasta

### Pronssiottelu

### Loppuottelu

## Loppusijoitukset

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Carey Price
***Paras puolustaja:**  Erik Johnson
***Paras hyökkääjä:**  Aleksei Tšerepanov
***Arvokkain pelaaja:**  Carey Price

### Turnauksen tähdistökentällinen
***Maalivahti:**  Carey Price
***Puolustajat:**  Erik Johnson,  Kris Letang
***Hyökkääjät:**  Aleksei Tšerepanov,  Patrick Kane,  Jonathan Toews

## Lähteet

### Viitteet

* Virallinen kisasivusto (Web Archive)
* IIHF: Turnauksen tulokset  
* TSN:n artikkeli turnauksesta  
* Passionhockey.com: IIHF U20 2007 
* Hockeyarchives: IIHF U20 2007 
* Turnaus IIHF:n tulospalvelussa
Jukka Immonen

**Jukka Immonen** (s. 14. huhtikuuta 1978) on suomalainen muusikko, äänitetuottaja ja säveltäjä. Hän on vaikuttanut useiden kotimaisten ja ulkomaisten artistien levyillä säveltäjänä, tuottajana, äänittäjänä, miksaajana, muun muassa Jenni Vartiaisen, Anna Abreun, Anssi Kelan, Asan, Redraman, Elastisen, norjalaisen Margaret Bergerin ja ruotsalaisen Vincentin levyillä. 

Hän on myös säveltänyt suomalaisiin elokuviin ja televisiosarjoihin, muun muassa elokuvaan *[[Tyttö sinä olet tähti]]* (2005), josta hän sai parhaan elokuvamusiikin Jussin, ja minisarjaan *[[Veljet]]* (2008). Lisäksi Immonen on voittanut Vuoden tuottajan Emma-palkinnon vuonna 2005 ja vuonna 2018.

Hän on The Fried Musicin perustaja ja skandinaavisen musiikkikustantamon Nordic Music Partnersin perustajajäsen yhdessä palkittujen lauluntekijöiden Teemu Brunilan ja Andreas "Axident" Schullerin kanssa. Immonen toimii myös luovana johtajana Capitol Records Finlandilla, jonka artisteja ovat muun muassa Viivi, Anna Puu, Samu Haber ja Alex Mattson.

Immosen merkittävimpiä saavutuksia ovat Sunrise Avenue sekä levytysyhteistyöt suurimpien suomalaisten artistien, kuten Anna Puun, Lauri Tähkän, Jenni Vartiaisen, Elastisen ja Vesalan kanssa. Hänellä on yli 50 kulta- ja platinalevyä sekä useita soitetuimpia radiohittejä Suomessa, Saksassa, Itävallassa, Sveitsissä ja Ruotsissa. 

Immosen puoliso on laulaja Anna Puu. Pari on ollut yhdessä vuodesta 2015 alkaen. Tätä ennen Immonen oli yhdessä Jenni Vartiaisen kanssa.

## Lähteet

## Aiheesta muualla
*
Mozartin Pumppu

**Mozartin Pumppu** (, ) on vuonna 1995 valmistunut espanjalais-ranskalais-italialainen piirrossarja.

Piirrossarja kertoo neljästä koululaispojasta, jotka ovat saaneet lempinimet suurien säveltäjien mukaan. He perustavat yhteisen yhtyeen ja käyvät samalla koulua. Heidän seikkailuihinsa sisältyy vauhtia ja myös rakkautta, sillä he ovat myös koulunsa tyttöjen suosiossa. Joskus he kiistelevät siitä, kuka on saanut nimensä parhaan säveltäjän mukaan. Tästä tulee joskus riita, joka yleensä tyttöjen avulla selvitetään. Heillä on myös vihamiehiä koulussaan, joilla on myös oma yhtye. Vihamiehet yleensä käyttävät kaikkia epärehellisiä keinoja kilpaillessaan siitä, kumpi yhtye on parempi, ja samalla myös koulun tyttöjen suosiosta.

Suomessa piirrosarjaa on esittänyt MTV3. Sarjan jaksoja on julkaistu Suomessa myös VHS-kaseteilla.

## Henkilöt
* **Mozart** on bändin johtaja. Hänellä on pitkät punaiset hiukset ja poninhäntä. Mozart soittaa viulua ja kitaraa. Hän on saanut nimensä Wolfgang Amadeus Mozartin mukaan.
* **Beethoven** on ryhmän tukevin poika, joka soittaa bassoa. Hänellä on pitkät mustat hiukset. Beethoven pitää rumpukapulaa yleensä korvansa takana kynän lailla tai sitten taskussaan. Hän on saanut nimensä Ludwig van Beethovenin mukaan.
* **Chopin** soittaa bändissä kosketinsoittimia. Hänellä on ruskeat hiukset. Chopin on ihastunut yhteen luokkansa tytöistä. Hän on saanut nimensä Frédéric Chopinin mukaan.
* **Verdi** on italialainen poika, jonka vanhemmat omistavat ravintolan nimeltä "La Traviata". Verdillä on lyhyet mustat hiukset. Hän soittaa rumpuja. Hän on saanut nimensä Giuseppe Verdin mukaan.

Yhtyeellä on myös koira, jonka nimi on Compás. Heidän opettajansa on vanha viiksekäs musiikin opettaja, Professori Solfa.

## Lähteet
Saint-Ours (Québec)

**Saint-Ours** on kaupunki Kanadan Québecin provinssissa, Montérégien hallinnollisella alueella Pierre-De Saurelin piirikunnassa (*municipalité régionale de comté*). Kaupungissa on arviolta 1&nbsp;690 asukasta (vuonna 2015) ja sen pinta-ala on 59,39 neliökilometriä.

## Lähteet

## Aiheesta muualla
Fort Douglas (Kanada)

**Fort Douglas** oli Hudson's Bay Companyn rakennuttama linnoitus paikalla, jossa sijaitsee nykyinen Winnipegin kaupunki. Linnoitus sijaitsi North West Companyn Fort Gibraltarin läheisyydessä, alavirtaan Redjoen varrella. Linnoituksen rakensivat skotlantilaiset ja irlantilaiset siirtolaiset 1812. Vuonna 1816 Hudson's Bay Companyn ja North West Companyn välit kiristyivät ja johtivat lopulta pemmikaanisotaan, jonka aikana métisit ja North West Companyn työntekijät polttivat linnoituksen ja kaikki rakennukset sen ympäriltä. Tilanteen rauhoituttua linnoitus rakennettiin uudelleen. Vihollisuudet puhkesivat jälleen 1816, ja Seven Oaksin taistelun aikana linnoitus tuhoutui toisen kerran, ja siirtolaiset pakotettiin poistumaan alueelta. Linnoitusta käyttivät pääasiassa turkimetsästäjät kauppapaikkanaan.

## Lähteet
* The Lord Selkirk Settlement at Red River, Part 2
Tasmanianhuilukorppi

**Tasmanianhuilukorppi** (*Strepera fuliginosa*) on Tasmaniassa ja kahdella muulla Bassinsalmen lähisaarella Flinders Islandilla ja King Islandilla elävä leijujen heimoon kuuluva varpuslintu. 

## Koko ja ulkonäkö
Kooltaan tasmanianhuilukorppi on noin 47&ndash;49&nbsp;cm. Väritykseltään laji on täysin musta lukuun ottamatta pyrstön ja siipien sulkien valkoisia kärkiä. Lajin silmät ovat kirkkaankeltaiset. Tasmanianhuilukorpin nokka on musta ja suurikokoinen. Nuoret tasmanianhuilukorpit muistuttavat aikuisia mutta ovat väriltään hieman vaaleampia. 

## Elinympäristö
Tasmanianhuilukorpin kolmesta alalajista nimialalaji *S. f. fuliginosa* elää Tasmaniassa, *S. f. colei* elää King Islandilla ja *S. f. parvior* -alalajia tavataan Flinders Islandilta. Tasmanianhuilukorpit elävät monenlaisissa metsissä niin vuoristoissa, alangoilla kuin rannikoillakin. Laji sopeutuu myös kaupunkielämään.  *S. f. colei* elää mieluiten kosteammissa ympäristöissä kuin muut alalajit.  Tasmanianhuilukorpit vaeltavat vuoristoseuduilta alankomaille talven ajaksi. 

Tasmanianhuilukorpin alalajeista kaksi *S. f. fuliginosa* ja *S. f. parvior* luokitellaan uhanalaisuudeltaan elinvoimaisiksi. Sen sijaan *S. f. colei* on vaarantunut elinsaarellaan tapahtuneen soveltuvan elinympäristön vähenemisen vuoksi.

## Ravinto ja lisääntyminen
Tasmanianhuilukorpit ovat kaikkiruokaisia ja syövät nuoria lintuja, raatoja, hyönteisiä ja marjoja. Pesänsä laji tekee oksista ja ruohoista puuhun oksanhaarukkaan. Naaras munii yleensä kahdesta neljään munaa. Poikasten ruokkimisesta huolehtii myös koiras.  

## Lähteet

## Aiheesta muualla
* BirdForumin artikkeli tasmanianhuilukorpista
Isao Okano

**Isao Okano** (, s. 20. tammikuuta 1944) on japanilainen judoka.

Okano voitti alle 80&nbsp;kilogramman painoluokassa olympiakultaa 1964 Tokiossa ja maailmanmestaruuden 1965 Rio de Janeirossa. Japanin mestaruuden (avoin painoluokka) hän voitti vuosina 1967 ja 1969, ja saavutti hopeaa vuonna 1968. Okano lopetti kilpailu-uransa 25-vuotiaana, minkä jälkeen hän on toiminut valmentajana ja kirjoittanut judokirjallisuutta.

## Teokset

* 
* 

## Lähteet

## Aiheesta muualla
Jan Laukka

**Jan Olli Laukka** (s. 20. heinäkuuta 1946) on Suomen puolustusvoimien upseeri ja kenraalimajuri (2005) evp. Hän on tällä hetkellä eronnut vakinaisesta palveluksesta.

## Sotilasura
Laukka valmistui Kadettikoulusta vuonna 1972.

Urallaan hän on toiminut muun muassa seuraavissa tehtävissä:

*Reserviupseerikoulussa opetusupseerina
*komppanianpäällikkö ja reservialiupseerikoulunjohtaja Hämeen Ratsujääkäripataljoonassa Hämeen Rykmentissä
*opetusupseeri Taistelukoulussa
*pääesikunnan toimistoupseeri 80-luvun puolivälissä
*valtioneuvoston turvallisuuspäällikkö 90-luvulla
*Jääkäriprikaatin komentaja 1996-1999 (ev)
*Helsingin sotilasläänin esikuntapäällikkö 2002-2003
*Helsingin sotilasläänin komentaja  2003-2006 (kenrmaj)

Lisäksi hän on toiminut rauhanturvaamistehtävissä Lähi-idässä ja sotilasasiamiehenä Washingtonissa.

## Lähteet
Robert Culp

**Robert Martin Culp** (16. elokuuta 1930 Oakland, Kalifornia, Yhdysvallat – 24. maaliskuuta 2010) oli yhdysvaltalainen näyttelijä, käsikirjoittaja ja elokuvaohjaaja. Hänet muistetaan Kelly Robinsonin roolista 1960-luvun televisiosarjassa *[[Minä vakooja]]* (*I Spy*), jossa hänen kanssaan esiintyi Bill Cosby. Elokuviin, joissa hän esiintyi, kuului Paul Mazurskyn ohjaama *[[Bob & Carol & Ted & Alice]]* (1969). Hän vieraili myös kolmessa *[[Columbo]]*-televisioelokuvassa murhaajan roolissa. Myöhempään uraan lukeutui muun muassa rooli Alan J. Pakulan elokuvassa *Pelikaanimuistio* (1993).

Culp myös käsikirjoitti itse eräitä *Minä vakooja* -sarjan jaksoja. Hän oli sarjasta kolme kertaa Emmy-ehdokkaana parhaasta miespääosasta draamasarjasta ja kerran parhaasta käsikirjoituksesta. Lisäksi hän oli näyttelijäntyöstään myös Golden Globe -ehdokkaana.

Culp oli myös *[[Half-Life 2]]* -pelin Wallace Breenin ääninäyttelijä.

Culp oli viidesti naimisissa. Vuosina 1967–1970 puolisona oli France Nuyen. 

## Lähteet

## Aiheesta muualla
* 
* 
* Robert Culp Online  
* Robert Culp Find a Gravessa
France Nuyen

**France Nuyen** (s. 31. heinäkuuta 1939 Marseille) on ranskalainen näyttelijä. Hänen syntymänimensä on France Nguyen Van-Nga – hänen isänsä oli vietnamilainen. 

Nuyen on esiintynyt muiden muassa elokuvissa *[[South Pacific (elokuva)|South Pacific]]* (1958), *[[Satan Never Sleeps]]* (1962), *[[Häikäilemättömät (vuoden 1963 elokuva)|Häikäilemättömät]]* (1963) ja *[[Ilon ja onnen tarinat]]* (1993). Vieraillessaan 1960-luvulla joitakin kertoja *[[Minä vakooja]]* -televisiosarjassa Nuyen tutustui Robert Culpiin, joka oli hänen toinen aviomiehensä vuosina 1967–1970.

Nuyen oli vuonna 1959 ehdolla lupaavimman naistulokkaan Golden Globe -palkinnon saajaksi. Teatterin puolelta hänet muistetaan näytelmästä *The World of Suzie Wong*, jossa hän tulkitsi nimiroolin vuonna 1958. Hän esiintyi Elaanin roolissa *[[Star Trek]]* -jaksossa ”Elaan of Troyius” (1968).

Paitsi näyttelijänä, Nuyen on työskennellyt myös psykologina.

## Lähteet

## Aiheesta muualla
*
Unga Teatern

**Unga Teatern** (entinen **Skolteatern**) on Suomen vanhin lasten ja nuorten teatteri, ja se esittää näytelmiä ruotsiksi ja suomeksi. Se perustettiin alun perin kiertäväksi teatteriksi Tammisaaressa vuonna 1960. Vuodesta 1986 alkaen teatterilla on ollut oma näyttämö Lillklobbin taidekeskuksessa Espoon Kilossa, ja sillä oli aikanaan esityksiä myös Helsingin Diana-näyttämöllä. Teatteri järjestää myös kiertueita ja toteuttaa taidekasvatushankkeita kouluissa ja päiväkodeissa.

Teatterin ensimmäisenä johtajana toimi Nils Brandt. Vuodesta 2023 teatteria on johtanut Matti Raita.

Unga Teatern sai vuoden teatterin palkinnon Thalia-gaalassa 2010.
 
## Lähteet

## Aiheesta muualla
* Svenska Yle/Arkivet: Skolteatern/Unga teatern 
* Unga Teatern www.ungateatern.fi
Kanavanippu D

**Kanavanippu D** oli Digitan maksullinen DVB-T2-verkko mobiili-tv- ja HDTV-lähetysten kaupalliseen käyttöön. 1. joulukuuta 2006 avatun kanavanipun peittoalue kattoi aluksi pääkaupunkiseudun sekä Tampereen, Turun ja Oulun kaupungit lähiseutuineen, eli noin 40&nbsp;prosenttia koko Suomen väestöstä. Sittemmin peittoalue on kasvanut kattaen noin 85&nbsp;prosenttia väestöstä (2/2014).

Nokia aikoinaan ajoi DVB-H:ta mobiililaitteiden standardiksi. Vähäisen laitemäärän ja käytön vuoksi tekniikasta kuitenkin vähitellen luovuttiin, Suomessa yhtenä viimeisistä. Syyskuussa 2011 valtioneuvosto antoi Digitalle luvan luopua DVB-H-lähetyksistä. Kanavanippu on kuitenkin tarkoitus pitää mobiilikäytössä DVB-T2-tekniikalla. Digita sulki DVB-H-mobiili-tv-verkon kokonaan 5. maaliskuuta 2012. 
Digita käynnisti kanavanipun uudelleen 2. huhtikuuta 2012.

## Kanavanipun kanavat

**Televisiokanavat**

* MTV Max HD
* MTV Juniori
* Discovery Channel
* CNN HD
* National Geographic Wild
* Animal Planet
* MTV Aitio HD
* MTV Viihde
* MTV Urheilu 1 HD
* MTV Urheilu 2 HD
* Nick Jr.
* MTV Liiga 1 HD
* V Film Premiere
* Maksu-tv Infokanava 2
* V Sport Live 1
* V Sport Live 2
* V Sport Live 3
* V Sport Live 4
* V Sport Live 5

## Lähteet

## Aiheesta muualla
*Digitan verkkosivut
Maskinongé (Québec)

**Maskinongé** on kunta Mauricien hallinnollisella alueella Quebecin provinssissa, Kanadassa.

## Lähteet
Amiraliteetti (Pietari)

**Amiraliteetti** () on rakennus Pietarissa Venäjällä. Rakennus oli Venäjän amiraliteetin käytössä.
Se edustaa klassista rakennustyyliä. Sen tornin huipussa oleva pieni laiva on yksi kaupungin symboleja, joita ovat Vaskiratsastaja ja Nevan ylittävät kaarevat sillat, joiden taustalla näkyy Pietari-Paavalin linnoitus.

Amiraliteettia alettiin rakentaa 4. marraskuuta 1704. Se rakennettiin alkujaan itse Pietari Suuren piirustuksien mukaan telakaksi. Pietari perusti amiraliteetin 12. joulukuuta 1718. Myöhemmin telakka on siirretty toisaalle.

Amiraliteetin tehtävät vaihtelivat aikojen kuluessa. Se valvoi rakennustöitä ja vastasi telakan toiminnasta.

## Aiheesta muualla

*The Admiralty
KERS

**Kinetic Energy Recovery System** (lyh. **KERS**) on ajoneuvon jarrutusjärjestelmä, joka ottaa talteen auton massan ja pyörivien osien (renkaat, voimansiirto, moottori) kineettistä energiaa varastoimalla sen vauhtipyörään tai korkeajännitteisiin akkuihin. Aikaisemmin KERS-järjestelmiä on käytetty erityisesti junissa, mutta nykyisin myös kilpa-autoilussa, muun muassa Formula 1:ssä. Kaikki hybridi- ja täyssähköautot käyttävät kineettisen energian varastointia akkuun. Monissa polttomoottoriautoissakin säästetään polttoainetta kineettisen energian talteenotolla: käynnistysakkua ei ladata aivan täyteen moottorilla ja akun varausta täydennetään käyttämällä laturia jarrutuksen apuna.

Automobile Club de l’Ouest on kannattanut KERSin käyttöä 2000-luvun alkukymmeneltä lähtien Le Mansin 24 tunnin ajoissa LMP1-luokassa.

## Lähteet
*
*https://www.teslaclub.fi/FAQ/Toimintas%C3%A4de/  Teslan virallinen klubisivu. Viitattu 4.7.2016

### Viitteet
Ange-Félix Patassé

**Ange-Félix Patassé** (25. tammikuuta 1937 – 5. huhtikuuta 2011) oli Keski-Afrikan tasavallan presidentti vuosina 1993–2003. Patassé oli Keski-Afrikan vuonna 1960 tapahtuneen itsenäistymisen jälkeen maan ensimmäinen valtionpäämies, joka valittiin jokseenkin rehellisillä vaaleilla vuonna 1993. Myös hänen uudelleenvalintansa 1999 oli melko tasapuolisten vaalien tulos, vaikka ensimmäisen kauden aikana syntyi pohjoisten ja eteläisten heimojen välille vastakkainasettelua. Patassé itse kuului pohjoisiin, kun taas hänen edeltäjänsä André Kolingba oli etelästä.

Oppositiojohtaja Patassé hävisi vuoden 1981 vaaleissa David Dackolle. Häntä syytettiin vallankaappausyrityksestä 1982, ja hän pakeni Togoon kymmeneksi vuodeksi. Hän palasi kotimaahan ensimmäisiin monen puolueen vaaleihin 1992.

Entinen presidentti André Kolingba yritti vallankaappausta 28. toukokuuta 2001. Lopulta kapinallisjohtaja François Bozizé syrjäytti Patassén vallankaappauksella 2003 sillä aikaa kun tämä oli ulkomailla huippukokouksessa. Syrjäytyksen jälkeen Patassé muutti jälleen Togoon. Vuonna 2006 hänet tuomittiin poissaolevana pakkotyöhön 20 vuodeksi väärinkäytöksistä.

Patassé kuoli 5. huhtikuuta 2011 Doualassa Kamerunissa 74-vuotiaana.

## Lähteet
Churchillin rautatieasema

**Churchillin rautatieasema** on rautatieliikennepaikka Hudson Bay Railway -yhtiön omistamalla rataverkolla Churchillin kaupungissa Manitobassa Kanadassa. Churchill on The Pas'ta alkavan rataosan pääteasema ja samalla yhtiön rataverkon pohjoisin piste. Se on myös Winnipegista lähtevän *[[Hudson Bay (juna)|Hudson Bay]]* -henkilöjunan pääteasema. Liikennepaikka sijaitsee Hudsoninlahden rannalla 820 kilometrin päässä The Pas'ta.

Rautatien Churchilliin rakensi alun perin Canadian National, ja se valmistui 1929. Churchillin asemarakennus on historiallinen suojelukohde, ja sen meneillään olevasta kunnostuksesta entiseen loistoonsa vastaa Kanadan hallitus.

## Lähteet

## Aiheesta muualla
* World of Stock: kuva Churchillin asemarakennuksesta
Pellavarock

**Pellavarock** on vuosittain elokuun alussa Hämeenlinnan Lammilla järjestettävä metallimusiikin festivaali. Päivän kestävää tapahtumaa saapuu Untulanrantaan seuraamaan runsaat 2&nbsp;000 kävijää. Tapahtuman on aikaisemmin järjestänyt Lammin kunnan nuorisotoimi, mutta vuodesta 2007 alkaen tapahtuman pääjärjestäjänä on toiminut uusi yhdistys Pellavan Takojat ry.

## Pääesiintyjät

* 1992 Mr. Catamanic, Tuohus, Ivalo Ghostriders, Death Wish, Mätäq
* 1995 Tuohus, Mr.Catamanic, Tehosekoitin, Rytke, Croon
* 1997 Claudia's Last Dream, Caliban, Mr.Catamanic, Retkibanaani, Lehtivihreät, Klamydia
* 1998 Claudia's Last Dream, Caliban, Clamour, Nukkekoti, Mr.Catamanic, Sanktio, Aknestik, Pojat, Apulanta
* 1999 Newborn George, Raivopäät, Flippin' Beans, Nollaseiska, Mr.Catamanic, Luonteri Surf, Ne Luumäet
* 2000 Virtual Genocide, The Propertunes, Cliché, Loaded Dice, Morning After, LAB, Frostbites, Klamydia, Mr.Catamanic, YUP
* 2001 Holochaust, Entwine, Charon, Kotiteollisuus, Viikate, Sonata Arctica, Catamanic, Timo Rautiainen & Trio Niskalaukaus

## Aiheesta muualla

* Festivaalien sivusto: http://www.pellavarock.fi
Radomsko

**Radomsko** on kaupunki ja oma kuntansa Łódźin voivodikunnassa Keski-Puolassa. Se on Radomskon piirikunnan pääkaupunki. Kaupungin asukasluku oli vuoden 2019 arvion mukaan 45&nbsp;843.

## Tunnettuja radomskolaisia
* Władysław Reymont, Nobel-palkittu kirjailija (1924)
* Mariusz Czerkawski, NHL-jääkiekkoilija
* Tadeusz Różewicz, kirjailija ja runoilija

## Lähteet

## Aiheesta muualla

* Kaupungin verkkosivusto
Assiniboine Valley Railway

**Assiniboine Valley Railway** (AVR) on yksityinen yleisölle avoin harrasterautatie Winnipegissä, Manitobassa, Kanadassa. Rautatie sijaitsee lähellä Assiniboinen puistoa Charleswoodin alueella.

Rautatie on niin kutsuttu puutarharautatie, jonka raideleveys on 190,5&nbsp;millimetriä eli 7½&nbsp;tuumaa. Rautatie on rakennettu harrastajavoimin William Taylorin omistamalle maalle. Radan sekä kaluston omistaa ja ylläpitää paikallisten rautatieharrastajien kerho, jonka jäsenmäärä on noin 60.

Rautatie on yleisölle avoinna kesä–lokakuussa kuukauden toisena viikonloppuna. Lisäksi jouluaikaan kerho järjestää rautatiellä jouluajoja, joiden aikana junat kulkevat runsain jouluvaloin koristellussa metsässä. Jouluajojen vierailijamäärät ovat kasvaneet vuosittain, vuonna 2003 vierailijoita joulun alla oli 13&nbsp;447. Vuosittain kävijöitä on noin 15&nbsp;000.

Rautatien rakentaminen aloitettiin 1995 ja ensimmäinen osuus valmistui 1996. Radan kokonaispituus on noin 1&nbsp;650&nbsp;metriä. Vuoden 2008 lopussa rautatiellä oli yhdeksän käyttökuntoista veturia ja 35 vaunua. Lisäksi rakenteilla oli viisi vaunua.

## Lähteet

## Aiheesta muualla
* Assiniboine Valley Railway
Ranskan 1. armeija

**Ranskan 1. armeija** () oli Ranskan maavoimien yhtymä, joka osallistui ensimmäiseen ja toiseen maailmansotaan. Armeija oli aktiivinen myös kylmän sodan aikana. 

## Ensimmäinen maailmansota

1. armeija muodostettiin elokuussa 1914 ja sen ensimmäiseksi komentajaksi nimitettiin kenraali Auguste Dubail. Armeija sijoitettiin rintamalle Belfortin ja Mirecourt–Lunéville-linjan välille ja sen päämaja Epinaliin. Se otti osaa hyökkäykseen Lothringenin alueelle tarkoituksenaan vallata Saarburg, mutta Baijerin kruununprinssi Rupprechtin komentama Saksan 6. armeija löi sen takaisin. Tämän jälkeen armeija kävi lähinnä juoksuhautasotaa ja sen johdossa kierrätettiin useita kenraaleja. Armeija osallistui muun muassa Passchendaelen taisteluun 1917.

## Toinen maailmansota

Armeija perustettiin 27. elokuuta 1939, se alistettiin suoraan yleisesikunnalle. Armeija liitettiin 1. lokakuuta Ranskan 1. armeijaryhmään.

### 1940
Saksa hyökkäsi Ranskaan ja Alankomaihin 10. toukokuuta 1940. 1. armeija siirrettiin Pohjois-Ranskaan brittiläisen siirtoarmeijan tueksi. Armeija jäi Dunkerquen alueella Lillessä mottiin ja se antautui saksalaisille 29. toukokuuta 1940. Vain pieni osa armeijasta onnistui evakuoimaan Englannin kanaalin yli Isoon-Britanniaan jatkaakseen taistelua myöhemmin.

### 1944–1945
Jean de Lattre de Tassignyn johtama armeija B osallistui operaatio Dragooniin, joka oli liittoutuneiden maihinnousu Etelä-Ranskaan elokuussa 1944. Syyskuussa armeija B nimettiin uudelleen 1. armeijaksi. Se muodosti liittoutuneiden joukkojen oikean sivustan edeten kohti Saksaa Sveitsin rajan myötäisesti. Tammikuun alussa 1945 se osallistui Saksan viimeisen länsirintaman  hyökkäysoperaation Nordwindin torjumiseen.

## Komentajat
Armeijankomentajina olivat:
*armeijankenraali Georges Maurice Jean Blanchard 27. elokuuta 1939 – 24. toukokuuta 1940
*armeijankenraali René Prioux 24. – 29. toukokuuta 1940 klo 12.45 (antautui esikunnassaan Steenwerckissä)

## Sodan jälkeen
1980-luvun lopulla 1. armeijan esikunta oli Strasbourgissa, jolloin siihen kuuluivat Metzissä I, Baden-Badenissa II ja Lillessä III armeijakunta sekä armeijajoukkoja. Lisäksi armeijan alaisuuteen kuuluivat St. Germain-en-Layeen sijoitetut Ranskan nopean toiminnan joukot ja kuusi sotilasaluetta. Armeijan vastuulla olivat myös Ranskan plutoniumvarastot. III armeijakuntaan kuului Maillyyn sijoitettu 4. tykistörykmentti, jonka kalustona kuusi Pluton SSM -ohjusjärjestelmää.

## Lähteet
*

### Viitteet
Maubeuge

**Maubeuge** [mobœʒ] on Nordin departementtiin kuuluva kunta Pohjois-Ranskassa lähellä Belgian rajaa. Aldegonden vuonna 661 perustaman Maubeugen luostarin ympärille syntyneen kaupungin väkiluku vuonna 2014 oli 30&nbsp;347.
## Lähteet

## Aiheesta muualla
* Virallinen kotisivu 
* Sivusto alueen linnoituksista
Leie

**Leie** () on Ranskassa ja Belgiassa sijaitseva joki. Se on Schelden sivujoki. Sen alku sijaitsee Pas-de-Calaisissa Ranskassa, ja se yhtyy Scheldeen Gentissä, Belgiassa. Joen kokonaispituus on 202 kilometriä.

Vesiliikenteelle luvattu syvyys on Aire-sur-la-Lysistä Armentièresiin 1,8 metriä, siitä alavirtaan kaksi metriä. Joen reittiä on oikaistu voimakkaasti 1600-luvulla tulvahaittojen pienentämiseksi. Joessa on kahdeksan sulkua.

Joki on hyvin saastunut, sillä sen rannoilla sijaitsee paljon asutusta ja teollisuutta.

## Lähteet

## Aiheesta muualla
Luettelo maailman suurimmista saarista

Tämä on **luettelo maailman suurimmista [[saari]]sta**. Luetteloon on sisällytetty kaikki saaret, joiden pinta-ala ylittää 2&nbsp;500 km². Lisäksi luettelossa ovat mukana kaikki mantereet. 

## Mantereet

Nämä tiedot ovat karkeita arvioita.

Australia on pinta-alaltaan 7&nbsp;600&nbsp;000 km² eli yli kolme kertaa suurinta saarta Grönlantia suurempi.

## Saaret, joiden pinta-ala on yli 250&nbsp;000 km²

## Saaret, joiden pinta-ala on 25&nbsp;000–250&nbsp;000 km²

## Saaret, joiden pinta-ala on 10&nbsp;000–25&nbsp;000 km²

## Saaret, joiden pinta-ala on 5&nbsp;000–10&nbsp;000 km²

## Saaret, joiden pinta-ala on 2&nbsp;500–5&nbsp;000 km²

## Katso myös
*Luettelo maailman korkeimmista saarista
* Luettelo saarista asukasluvun mukaan
*Luettelo valtioista pinta-alan mukaan

## Lähteet
*United Nations Environment Programme list of islands by area (useimpien tietojen lähde)

### Viitteet

## Aiheesta muualla
*Joshua Calder's World Island Info
*United Nations Environment Programme list of islands by area
Sanda (kamppailulaji)

**Sanda** eli **sanshou** on kiinalainen kamppailulaji, jonka maan kommunistihallinto kehitti perinteisistä kiinalaisista kamppailumuodoista. Se perustuu perinteisiin kungfu-tekniikoihin ja nykyaikaisiin kamppailutekniikoihin, pääosin potkunyrkkeilyyn ja painiin.

## Kilpailuna
Sandasta tehtiin virallinen ottelulaji Kiinassa vuonna 1982 ja ensimmäiset MM-kilpailut järjestettiin Pekingissä 1991. Sanda-ottelussa sallittuja tekniikoita ovat lyönnit, potkut, heitot ja painiotteet. Keskeisenä tavoitteena on työntää tai heittää vastustaja pois 8 x 8 metrin kokoiselta korotetulta ottelualueelta.

Sanda-taustaisia ottelijoita on otellut myös vapaaottelussa, kuten Pat Barry, Zhang Tiequan sekä Strikeforcen keskisarjan entinen mestari Cung Le.

## Lähteet

## Aiheesta muualla
* International Wushu Federation
* Suomen Shaolin Kung Fu
Esa Saksinen

**Esa Saksinen** on suomalainen jääkiekkoilija. Hän on voittanut urallaan kerran Suomen-mestaruuden.

## Ura
Saksinen on Pelicansin kasvatti. Hän aloitti jääkiekkoilun 7-vuotiaana, jolloin hän liittyi Lahdessa Kerinkallion kaupunginosajoukkueeseen. Saksinen pelasi siellä kahden vuoden ajan, minkä jälkeen hän siirtyi Kiekkoreippaan joukkueeseen. Hän vietti Kiekkoreippaassa kaikki juniorivuodet. Poikien maaotteluita kertyi viisi kappaletta.

Saksinen pelasi ensimmäiset SM-liigaottelunsa Pelicansissa kaudella 2000–2001. Saksinen ei ehtinyt vakiinnuttamaan paikkaansa Pelicansissa, vaan pelasi kolmen kauden aikana yhteensä 52 peliä. Saksinen siirtyi kaudeksi 2003–2004 Mestiksen Jukureihin hakemaan peliaikaa. Jukureissa Saksinen pelasi kaksi kautta, ennen kuin palasi Pelicansiin kesällä 2005.

Saksinen pelasi Pelicansissa kaksi kautta. Kaudeksi 2007–2008 hän siirtyi JYPiin. Ensimmäisellä kaudellaan JYPissä Saksinen joutui olemaan pari kuukautta sivussa lapaluuvamman takia, ja hän joutui hakemaan pelituntumaa myös Jukureista. Toisella kaudellaan JYPissä Saksinen oli mukana voittamassa Suomen-mestaruutta. Kesällä 2009 Saksinen siirtyi koesopimuksella Tanskan pääsarjassa pelaavaan Herning Blue Foxiin, jossa ei kuitenkaan pelannut yhtään sarjaottelua vaan siirtyi kauden 2009–2010 ajaksi pelaamaan Ranskan pääsarjan Villard de Lansiin.

## Lähteet
Kuolleen miehen kytkin

**Kuolleen miehen kytkin** on jonkin koneen turvatekninen ohjausjärjestely, jossa koneenkäyttäjän täytyy aktiivisesti ohjata konetta tai muutoin kone pysähtyy. Tyypilliset käyttökohteet ovat rauta- ja raitiotiekalusto.

Tyypillinen tekninen ratkaisu kuolleen miehen kytkimelle on jatkuvasti painettava painike tai poljin edellytyksenä koneen liikkumiselle. Kytkentä voi olla myös sellainen, että painike saa olla hetken vapaana tai se tulee vapauttaa tietyin väliajoin, ennen kuin kone pysähtyy, jolloin käyttäjä joutuu painamaan painiketta tai vastaavasti vapauttamaan sen hetkeksi määrätyin välein.

Nimitys "kuolleen miehen kytkin" on käännös englannista (*dead man's switch*). Teknisesti kyseessä on eräs versio erilaisista turvakytkinratkaisuista. Kytkimen dramaattinen nimitys tulee vaaratilanteesta, joka aiheutuu esimerkiksi siitä, että raitiovaunun- tai veturinkuljettaja kuolee kesken ajon. Kuolemista todennäköisempää on kuljettajan nukahtaminen. Suurempien vahinkojen estämiseksi näissä tilanteissa on turvallisempaa, että liikkuva kone pysähtyy.

Kytkin voidaan joissakin tapauksissa ohittaa esimerkiksi kiilaamalla se ala-asentoonsa. Tämä on kiellettyä.

## Hätäkatkaisin
Hätäkatkaisin on vastaavanlainen turvalaite, sitä käytetään mm. konevoimalla liikkuvissa laitteissa, joista kuljettajan on mahdollista pudota pois kyydistä, kuten moottorikelkka ja moottorivene. 
Hätäkatkaisimessa (ns. tappokytkin) on naru, joka kiinnitetään kuljettajaan. Jos hän putoaa kyydistä, kytkin pysäyttää moottorin.

## Lähteet

## Aiheesta muualla
*
*
Turvakytkin

**Turvakytkin** on sähköinen kytkin, jota käytetään koneiden turvajärjestelyissä koneiden tahattoman käynnistymisen estämiseen saattamalla koko laite jännitteettömäksi huoltotöiden ajaksi. Turvakytkimen tulee olla vikaturvallinen ja sillä täytyy olla tarkastuslaitosten hyväksyntä. Tyypillisiä käyttökohteita ovat teollisuuden ja kiinteistötekniikan koneet. Turvakytkimissä on mahdollista estää kytkimen sulkeminen esim. riippulukkoa käyttäen, jotta  koneen huollon aikana jännitteen kytkeminen ja koneen käynnistyminen vahingossa voidaan estää. Sähkökaavioissa ja positiomerkinnöissä turvakytkimestä käytetään tunnusta QS.

## Katso myös
*hätä-seis-painike
*turvarajakytkin
*turvatekniikka
*Suojalukitus ja merkintä (logout/tagout)
Aldegonde

**Aldegonde** () (noin 639 – 30. tammikuuta 684) oli frankkilaissyntyinen neitsyt ja abbedissa. Merovingien kuninkaalliseen sukuun kuuluneen Aldegonden vanhemmat olivat flanderilaiset pyhä Walbert ja pyhä Bertilia.

Naimisiin määrätty Aldegunde valitsi mieluummin luostarielämän. Hänen väitettiin kävelleen Sambrejoen yli, ja sen jälkeen hän perusti joen rannalle Malboden (myöh. Maubeugen) benediktiininunnaluostarin. Aldegonden sisaren tytär Aldetrude sai siellä hengellistä opetusta ja seurasi Aldegundea luostarin johtajana.

Aldegonde kuoli 30. tammikuuta 684, todennäköisesti rintasyöpään Maubeugen luostarissa Ranskassa, jossa hänet myös haudattiin. Aldegonden muistopäivää vietetään 30. tammikuuta. Hänen elämästään on useita varhaisia kertomuksia, mutta ei aikalaisten kirjoittamia.

Aldegondea pidetään suojeluspyhimyksenä syöpää, haavoja, lasten sairauksia, kipua ja äkillistä kuolemaa vastaan. Häntä kutsutaan myös unohdettujen unelmien ja toivottomien tapausten suojelijaksi. Hän toimii erityisesti naisten tukena vaikeissa elämäntilanteissa ja rohkaisun lähteenä. Hänen elämänsä ja esirukouksensa ovat yhä monille toivon ja lohdun lähde.

## Lähteet

## Aiheesta muualla
* Pyhän Patrickin kirkon pyhimykset
Jääkiekon SM-liigakausi 1989–1990

**Jääkiekon SM-liigan kausi 1989-1990** oli järjestykseltään viidestoista Jääkiekon SM-liigan kausi. Sarjassa pelattiin nelinkertainen runkosarja, jonka kuusi parasta joukkuetta selviytyivät pudotuspeleihin. Runkosarjan ensimmäinen ja toinen selviytyivät suoraan välieriin. Kaksi viimeistä joukkuetta joutuivat SM-liigakarsintaan I-divisioonan kahden parhaan kanssa.

Runkosarjan voitti TPS, joka voitti lopulta myös mestaruuden. Hopeaa sai Ilves ja pronssia Tappara.

## Runkosarja

Kuusi parasta pudotuspeleihin. KooKoo ja JoKP liigakarsintaan I-divisioonan kahden parhaan kanssa.

### Runkosarjan pistepörssi

## Pudotuspelit
Pudotuspeleissä puolivälierät pelattiin paras kolmesta, välierät paras viidestä ja loppuottelut paras seitsemästä järjestelmällä. Pronssiottelu oli yksiosainen. Ottelut aloitettiin runkosarjassa paremmin sijoittuneen kotikentällä.
### Puolivälierät

### Välierät

### Pronssiottelu

### Loppuottelut

### Pudotuspelien pistepörssi

## Liigakarsinta
Liigakarsintaottelut pelattiin paras viidestä järjestelmällä. SM-liigan 11. KooKoo sai vastaansa I-divisioonassa toiseksi sijoittuneen Hockey-Reippaan ja SM-liigan 12. JoKP sai vastaansa I-divisioonan voittajan Ässät.

## Lähteet
* 
* 
* Urheilun vuosikirja 1991 ()
* Kansalaiskalenteri 1991, WSOY 1990, s. 524–528
Jääkiekon SM-liigakausi 1995–1996

**Jääkiekon SM-liigan kausi 1995–1996** oli järjestyksessään 21. Jääkiekon SM-liigan kausi. Mestaruuden voitti Jokerit, hopeaa sai TPS ja pronssia Lukko. Runkosarjan voitti Jokerit.

## Runkosarja
### Sarjataulukko

TuTo liigakarsintaan Fazer-liigan kärkijoukkueiden kanssa. TuTo putosi I-divisioonaan häviten SaiPalle (joka nousi liigaan) otteluvoitoin 3–0.

### Ottelutaulukko

### Runkosarjan pistepörssi

## Pudotuspelit

### Puolivälierät

### Välierät

### Pronssiottelu

### Loppuottelut

### Pudotuspelien pistepörssi

## Lähteet
* Hockey Archives
Rönkönvaara

**Rönkönvaara** on kylä Savonlinnan Savonrannassa noin 76 kilometriä pohjoiseen kuntakeskuksesta. Kylässä on ympärivuotista asutusta ja maataloutta. Alueella sijaitsee myös lomakylä ja tanssilava. Kyläkoulu ja kauppa lakkautettiin 2000-luvun alussa.

## Etelä-Savon vuoden kylä 2010

Etelä-Savon maakuntahallitus nimesi Etelä-savon vuoden kyläksi 2010 Rönkönvaara-Lapinlahden kylän Savonlinnasta. Vuoden kylä valittiin 14. kerran. Valintaperusteina todettiin, että kylä on toteuttanut mittavia hankkeita, talkootyö ja yhteistoiminta on voimissaan, tiedotus on avointa ja säännöllistä, ja kylään muuttaa joka vuosi uusia perheitä.Vuoden kylä palkitaan Lokaali-seminaarissa Pieksämäellä 29.elokuuta. Rönkönvaara-lapinlahden kylä on ilmoitettu mukaan myös valtakunnalliseen vuoden kylän valintaan.

## Välimatkoja

Savonrannan kirkonkylän palvelut 22km 
Liperin kuntakeskuksen palvelut 29 km 
Joensuun lentoasema 50 km 
Joensuu, lähin kaupunki 55 km 
Savonlinnan kuntakeskus 76 km 

## Lähteet
*Savonrannan Historia 
*Savonlinnan kaupunkilehti SAVONMAA 25.vuosikerta Nro 24
Valmentaja

**Valmentaja** on henkilö, joka harjoittaa tai ohjaa jotakuta tavoitteellisesti. Urheiluvalmentaja ohjaa urheilijan tai urheilujoukkueen harjoittelua. Muilla aloilla valmentaja voi ohjata henkilöä tai yhteisöä, kuten työyhteisöä, esimerkiksi vuorovaikutuksen, toiminnan laadun ja tuloksen kehittämisessä.

Urheilussa on myös *erikoisvalmentajia*, jotka keskittyvät yhden osa-alueen kehittämiseen kuten fysiikan, tekniikan tai henkiseen valmennukseen. Joukkueurheilussa valmentajaa, joka vastaa itse pelissä tapahtuvista asioista tai yksilöurheilussa koordinoi muuta valmennusta sanotaan *päävalmentajaksi*.

## Lähteet

## Aiheesta muualla

* Urheiluvalmentaja, Ammattinetti
Sambre

**Sambre** on 193 kilometriä pitkä Pohjois-Ranskan ja eteläisen Belgian halki virtaava Maasjoen sivujoki.

## Aiheesta muualla

*http://www.geoportail.fr 
*Sambre Sandre -tiedostossa
Falkbergetin tunneli

**Falkbergetin tunneli** on Boden–Haaparanta-rataosalla Kainuun kunnassa Ruotsissa sijaitseva rautatietunneli. Kallioon porattu 332 metrin pituinen tunneli alittaa Falkberget-nimisen kallion.

Tunneli otettiin rautatieliikenteen käyttöön radan rakentamisvaiheen aikana, ja avattiin kaupalliselle liikenteelle 1961 yhtä aikaa rautatien kanssa. Tunnelin läpi johtava rautatie on yksiraiteinen ja se sähköistettiin Bodenin ja Karlsborgsbrukin välisen radan perusparannustöiden yhteydessä vuonna 2011.

## Lähteet
Raadinvankilan valokuvamuseo

**Raadinvankilan valokuvamuseo** () on Tallinnan raatihuoneen takana sijaitsevaan, 1400-luvulta peräisin olevaan entiseen kaupunginvankilaan sijoitettu valokuvamuseo. Museossa on virolaisia valokuvia 1840–1940-luvuilta sekä paljon kameroita alkaen jalustalla olevista suurista 1850-luvun laatikkokameroista aina 1920- ja 1930-luvun pieniin kameroihin sekä Minoxiin.

Valokuvamuseon pohjakerroksessa on valokuvanäyttely. Museo sijaitsee Tallinnan vanhassakaupungissa.

## Aiheesta muualla

*Valokuvamuseo (Fotomuuseum)
Saksan keisarikunnan VI armeijakunta

**VI armeijakunta** () oli Saksan keisarikunnan joukko-osasto, joka osallistui Ranskan–Preussin sotaan 1870–1871 ja ensimmäiseen maailmansotaan.

Ranskan-Preussin sodassa armeijakuntaa komensi Wilhelm von Tümpling. Se osallistui mm. Chevillyn taisteluun, Pariisin piiritykseen ja Sedanin taisteluun. 

Ensimmäisessä maailmansodassa armeijakunta oli sijoitettuna länsirintamalle. Se osallistui muun muassa Sommen taisteluun 1916.
Viewmasters

**Viewmasters** oli tamperelainen vuonna 1999 perustettu rockyhtye. Siltä ilmestyi Hiljaisten Levyjen kautta yksi EP ja yksi albumi.

## Diskografia

*  (EP, tuottajana Otto Hallamaa)
*  (tuottajana Raine Salo)

## Kokoonpano

* K.P. "Puntti" Halonen (laulu)
* Pasi Heikura (kitara)
* Ville Rauhala (basso, taustalaulu)
* Juppo Paavola (rummut, perkussiot)

## Lähteet

* Viewmastersin kotisivut 
* Viewmastersin Finnmusic.netin tietokannassa
Dance of Death World Tour

**Dance of Death World Tour** oli brittiläisen heavy metal -yhtyeen Iron Maidenin konserttikiertue, jolla promotoitiin yhtyeen vuonna 2003 julkaistua studioalbumia *[[Dance of Death]]*. 

Kiertue käynnistyi *Give Me Ed... 'Til I'm Dead* -kiertueosiolla Espanjasta 23. toukokuuta 2003, ja Euroopan ohella kyseinen osio ulottui myös Pohjois-Amerikkaan. *Dance of Death World Tour* ulottui Suomeen kahdesti, ensimmäisen kerran 30. kesäkuuta 2003 jolloin yhtye konsertoi Helsingin Hartwall Areenalla lämmittelijänään Murderdolls. Seuraavan kerran yhtyeen oli määrä esiintyä Suomessa jo 10. marraskuuta, mutta konsertti jouduttiin siirtämään joulukuun 21. päivään sillä yhtyeen laulaja Bruce Dickinson oli sairastunut kurkunpään tulehdukseen. Uudella aikataululla järjestetyssä konsertissa yhtyeen lämmittelijänä toimi suomalaisyhtye Poisonblack.
24. marraskuuta 2003 Saksan Dortmundissa järjestetty konsertti nauhoitettiin sekä kuvattiin, ja livealbumi *[[Death on the Road]]* julkaistiin 29. elokuuta 2005.  Lisäksi samanniminen konserttivideo julkaistiin 2. helmikuuta 2006. 

## Kiertueen lavasteet
*Dance of Death World Tourilla* esiintymislava muokattiin näyttämään keskiaikaiselta linnoitukselta, ja lavasteisiin lukeutuivat myös kaksi suurta tornia ja Viikatemies-patsas. Esiintymislavan lattiaan tehtiin suuri, kaksitoistasakarainen tähti eli "Kuoleman rinki", joka oli esiintynyt *[[Dance of Death]]* -albumin kansitaiteessa ja painettuna albumin CD-levyssä.

Kiertue oli Iron Maidenille huomattava myös lavarekvisiitan huomattavasti suuremmasta käytöstä. Aiemmin laulaja Bruce Dickinsonin käyttämää rekvisiittaa ovat olleet lähinnä ainoastaan "The Trooper" -kappaleen aikana päälle puettu punatakki sekä Yhdistyneen kuningaskunnan lipun heiluttaminen sekä Egypti-aiheiseen naamioon pukeutuminen "Powerslave"-kappaleen aikana. Sen sijaan "Dance of Death" -kappaleen aikana Dickinson esiintyi mustaan viittaan ja naamioon pukeutuneena, mikä niin ikään viittasi albumin kansitaiteeseen. "Paschendale"-kappaleen aikana lavasteisiin lukeutuivat myös piikkilanka-aidat ja Dickinsonin puvustoon lukeutuivat kappaleen aikana sotilastakki sekä -kypärä. Jokaisessa konsertissa lavalle asteleva yhtyeen maskotti Eddie saapui lavalle "Iron Maiden"-kappaleen aikana puettuna viikatemieheksi.

## Kiertueen kappaleluettelo

### Give Me Ed... 'Til I'm Dead
#"Intro - Doctor Doctor"
#"The Number of the Beast"
#"The Trooper"
#"Die With Your Boots On"
#"Revelations"
#"Hallowed Be Thy Name"
#"22 Acacia Avenue"
#"Wildest Dreams"
#"The Wicker Man"
#"Brave New World"
#"The Clansman"
#"Heaven Can Wait"
#"Fear of the Dark"
#"Iron Maiden"
#"Bring Your Daughter... to the Slaughter"
#"2 Minutes to Midnight"
#"Run to the Hills"

### Dance of Death
#"Intro - Doctor Doctor"
#"Wildest Dreams"
#"Wratchild"
#"Can I Play with Madness"
#"The Trooper"
#"Dance of Death"
#"Rainmaker"
#"Brave New World"
#"Paschendale"
#"Lord of the Flies"
#"No More Lies"
#"Hallowed Be Thy Name"
#"Fear of the Dark"
#"Iron Maiden"
#"Journeyman"
#"The Number of the Beast"
#"Run to the Hills"

## Lähteet
Tallinnan alakaupunki

**Tallinnan alakaupunki** on se osa Tallinnan vanhaa kaupunkia, joka ei kuulunut feodaaliseen hallintoon, kuten Toompean mäki, vaan kauppiaiden ja käsityöläisten muodostamille porvareille ja kaupungin asukkaille. Vuodesta 1248 lähtien siellä oli voimassa Lyypekin kaupunginlaki. Tallinnan alakaupunkia hallitsi Tallinnan raati. 

Tallinnan alakaupungissa on useita nähtävyyksiä, kuten Raadinvankilan valokuvamuseo, Tallinnan raatihuone, lukuisia kirkkoja ja vanhoja kauppiastaloja.

*Adamson-Ericin museo
*Miinamuseo
*Nigulisten museo
*Raadinvankilan valokuvamuseo
*Tallinnan kaupunginmuseo
*Tallinnan raatihuone
*Viron merenkulkumuseo
*Viron taideteollisuus- ja muotoilumuseo
*Viron teatteri- ja musiikkimuseo
*Viron terveydenhoitomuseo

## Lähteet
Kuusijärven rautatieasema

**Kuusijärven rautatieasema** (, ) on rautatieliikennepaikka Kainuun kunnassa Ruotsissa. Liikennepaikka sijaitsee rataosalla  noin kaksi kilometriä Falkbergetin tunnelin pohjoispuolella.

Kuusijärven liikennepaikka on junakohtauspaikka, jolla ei ole kaupallista henkilö- tai tavaraliikennettä. Liikennepaikka on rakennettu Bodenin–Kainuun välisen radan perusparannuksen ja Kainuun–Haaparannan välisen uuden rautatien rakentamisen yhteydessä. Liikennepaikka otettiin käyttöön ratatyökoneiden väistöpaikkana vuonna 2007. Varsinainen liikenteenohjauslaitteisto asennetaan sähköistys- ja viimeistelytöiden yhteydessä.

Ratapiha muodostuu pääraiteen länsipuolella olevasta pitkästä sivuraiteesta ja lyhyestä pistoraiteesta. Kuusijärven pelastuspaikka sijaitsee ratapihan pohjoispäässä.
Vikasietoisuus

**Vikasietoisuus** on koneen rakenneratkaisu tai sähköinen kytkentä, jonka avulla kone voi vikatilanteessa jatkaa toimintaansa, kun koneen muut osat pystyvät korvaamaan vikaantuneen toiminnot. 

Läheinen käsite on vikaturvallinen, jossa koneen vikaantuminen ei aiheuta vaaraa.

## Katso myös
* Luotettavuustekniikka
* Turvakriittinen järjestelmä
* Koneturvallisuus
Vatsalihasrutistus

**Vatsalihasrutistus** on yksi yleisimmistä lihaskuntoharjoitteista vatsalihaksille, etenkin suorille vatsalihaksille. 

## Suorittaminen

Aloitusasennossa maataan selällään lattialla polvet koukistettuina. Liike aloitetaan kohottamalla hartioita lattiasta kohti lantiota, kädet pään takana tai sivulla, tai ristissä rinnan päällä. Pään painaminen eteenpäin käsillä voi aiheuttaa loukkaantumisen, joten on suositeltavaa, että käsiä ei pidetä pään takana. Kädet voivat kuitenkin muodostaa tuen, joka kannattelee pään painoa ja niskan lihakset saavat rentoutua harjoituksen aikana. Jos niskan lihakset ovat ojennettuina ja rentoina ja kädet eivät paina päätä eteenpäin, loukkaantumisriski vähenee.

## Istumaannousun ja rutistuksen erot

Toisin kuin istumaannousussa, rutistuksessa alaselän ei pitäisi irrota lattiasta ollenkaan. Syynä tähän on, että alaselän lattiassa pitäminen eliminoi lonkankoukistajien vaikutuksen ja liike keskittyy pelkästään vatsalihaksiin. Rutistuksen vastusta voidaan lisätä pitämällä painolevyä rinnan päällä tai pään takana.

## Erilaisia rutistuksia

***Kiertävä rutistus** tehdään nostamalla vain yhtä hartiaa kerrallaan. Vaikuttaa enemmän ulompiin vinoihin vatsalihaksiin.
***Thairutistus** on thainyrkkeilijöiden suosima tyyli, jossa lyödään vatsaan lihasten ollessa täydessä jännityksessä. Tämä kehittää vatsalihasten kykyä ottaa lyöntejä vastaan ottelussa.
***"Vaijerirutistus"** on alataljan avulla tehtävä liike, jossa asetutaan polvilleen selkä laitteeseen päin ja vedetään taljan vaijeria alaspäin painamalla ylävartaloa alaspäin.
***"Polkupyörärutistus"** tehdään tuomalla yhteen vastakkainen kyynärpää ja polvi. Jalat tekevät polkupyörän polkemista muistuttavaa liikettä.

## Katso myös

*Lihaskuntoharjoite
*Vatsalihasliike

## Aiheesta muualla

*Video vatsalihasrutistuksesta YouTubessa.
*Netfit.co.uk
Wanna-Bees

**Wanna-Bees** oli 1980-luvun puolivälissä perustettu punkpop/rockyhtye. Sen alkuperäiseen kokoonpanoon kuului muun muassa rumpuja soittanut näyttelijä Jussi Lampi. Ensimmäiset levytykset ilmestyivät vuonna 1987 Kimmo Miettisen tuoreelle Gaga Goodies -levymerkille. Wanna-Beesiltä ilmestyi useita albumeja, joista viimeinen *Will Success Spoil Us?* vuonna 1995. Yhtyeen levyjä julkaistiin myös Suomen ulkopuolella. Vuonna 1995 yhdysvaltalainen Pravda Records julkaisi kokoelmalevyn *Small Time Heroes*.

## Diskografia

### Albumit

*  (mini-LP)
* 
*  (äänitettiin Sound Barrier Studiolla Australiassa)
* 
* 
* 
* 
*  (kokoelma, jolla ennen julkaisematon kappale "Find Myself")
* 

## Kokoonpano

*Next Stop Paradisella* soittivat:

* Lankinen (oik. Kari Lankinen, kitara, laulu)
* Silaste (oik. Pekka Silaste, laulu, kitara)
* Rale (oik. Anthony Rausku, basso, taustalaulu)
*Timo Keminen, basso, laulu 
* Silli (rummut)

MSL-studiolla maaliskuussa 1995 äänitetyn *Will Success Spoil Us?:n* aikaan alkuperäiskokoonpanosta mukana olivat Lankinen ja Silli sekä bassoa yhtyeessä  vuodesta 1990 soittanut Timo Keminen.

## Lähteet

* http://www.sjoki.uta.fi/~latvis/yhtyeet/Wanna-Bees.html 
* Wanna-Bees Finnmusic.netin tietokannassa
Pjotr Pšennikov

**Pjotr Stepanovitš Pšennikov** (; ) oli neuvostoliittolainen kenraaliluutnantti. 

## Opinnot
Pšennikov valmistui Pihkovan vänrikkikoulusta vänrikiksi vuonna 1916. Hän suoritti vuonna 1925 puna-armeijan ylimmän sotapäällystön kurssin.

## Sotilasura
Pšennikov liittyi punakaartiin 23. lokakuuta 1917 ja osallistui Venäjän vallankumoukseen Petrogradin (Pietarin) rintamalla ja läntisellä rintamalla, missä hän toimi aluksi komppanianpäällikkönä ja myöhemmin pataljoonan-, rykmentin ja prikaatinkomentajana.

Vallankumouksen jälkeen hänet kiinnitettiin 4. Armeijakuntaan, missä hän toimi aluksi rykmentinkomentajana ja myöhemmin divisioonankomentajan apulaisena kunnes hänet siirrettiin Esikunnan Operatiivisen osaston päälliköksi.  

Pšennikovin suoritettua vuonna 1925 ylimmän päällystön kurssin hänet siirrettiin 29. Jalkaväkidivisioonan komentajasi, missä hän palveli muutaman vuoden ja siirtyi sen jälkeen reserviin hänen omasta anomuksestaan. Hän palasi kumminkin armeijan palvelukseen vuonna 1931 ja hänet sijoitettiin päällikön sijaiseksi Leningradin Sotilaspiirin ilmatorjunnan hallintoon. Vuonna 1933 hänet siirrettiin reserviupseerikurssien päälliköksi Leningradin Sotilaspiiriin.

## Talvisota
Everstiksi 15. huhtikuuta 1936 ylennetty Pšennikov sijoitettiin talvisotaa edeltäneissä toimissa 142. Jalkaväkidivisioonan komentajaksi 23. elokuuta 1939. Talvisodan puhjettua hän komensi joukkojaan Taipaleella prikaatinkomentajaksi ylennettynä. Talvisodan päätteeksi hänet ylennettiin divisioonankomentajaksi ja Neuvostoliitossa 5. kesäkuuta 1940 käyttöön otetussa kenraaliarvoasteikossa hänet nimitettiin kenraaliluutnantiksi.

## Toinen maailmansota
Pšennikov siirrettiin talvisodan jälkeen 36. Jalkaväkiarmeijakunnan komentajaksi, mistä hänet siirrettiin keväällä 1941 Suomen vastaiselle rajalle Neuvostoliiton 23. Armeijan komentajaksi, mistä tehtävästä hänet vapautettiin 2. elokuuta 1941 ja siirrettiin myöhemmin Neuvostoliiton 8. Armeijan komentajaksi ja lyhyen komentajuuden jälkeen Nevan Operatiivisen Ryhmän komentajaksi. Tässäkään tehtävässä hän ei kauaa saanut olla vaan hänet siirrettiin jo joulukuussa 1941 Brjanskin Rintamalle, missä hän sai komentoonsa 3. Armeijan. Kauaa ei Pšennikov tässäkään tehtävässä kerennyt olla, kun hän kaatui taistelussa Brjanskin rintamalla 28. joulukuuta 1941.

## Lähteet
*
Vincent Ford

**Vincent Ford** (1940 – 28. joulukuuta 2008) oli jamaikalainen muusikko, joka on merkitty Bob Marleyn sanoittaman ja esittämän kappaleen "No Woman No Cry" säveltäjäksi, kuten myös ainakin kolmen muunkin kappaleen. On väitetty, että säveltäjäkin olisi ollut todellisuudessa Marley itse, mutta väitteelle ei ole todisteita ja tekijänoikeusmaksut ovat olleet Fordin nimissä. Yleisen käsityksen mukaan Marley antoi tekemänsä laulun ystävänsä Fordin nimiin, sillä hänellä oli tapana antaa yhtyetovereilleen ja ystävilleen nimellisen kunnian laulujensa kirjoittamisesta välttääkseen rojaltien menemisen Cayman Musicille, jonka kanssa hänen lauluntekijänsopimuksensa oli yhä voimassa.

"No Woman No Cry" ilmestyi ensi kerran 1974 albumilla *[[Natty Dread]]*. Kolme muuta hänen sävellystään on albumilla *[[Rastaman Vibration]]* (1976).

Ford sairasti diabetesta, jonka komplikaatioihin hän kuoli.

## Lähteet
Tupenkylä

**Tupenkylä** on yksi Kurikan kylistä entisen Jurvan kunnan alueella, Etelä-Pohjanmaalla. Kylässä toimii muun muassa parturi, taksi sekä yrittäjiä eri aloilla. Lisäksi Tupenkylässä on urheilukenttä, luistinrata, 4H-kerho, seurakunnan kerho ja kansalaisopiston piirejä. Tupenkylän vanhempain- ja kyläyhdistys järjestää laskettelu- ja liikuntatapahtumia kylällä. Kyläyhdistys järjestää myös pääsiäiskokkoa eli pääsiäisvalakiaa, juhannusjuhlia, naisteniltoja ja teatterimatkoja. Tupenkylässä on lisäksi "Kylätupa".

Tupenkylästä on matkaa Jurvan keskustaan 5,5 kilometriä, Kentankylään 2,1 kilometriä, Kestiin 2,7 kilometriä ja Kurikan keskustaan 31,1 kilometriä.

Kuuluisia tupenkyläläisiä:

• Esa-Pekka Tuppi, entinen Lapin yliopiston ylioppilaskunnan hallituksen sekä TAO ry:n puheenjohtaja.

## Lähteet

## Aiheesta muualla

* Tupenkylä Jurvaverkon kotisivuilla
Hietakirsikka

**Hietakirsikka** (*Prunus pumila*) on pohjoisamerikkalainen pieni pensas, joka jää tyypillisesti 10–40 cm korkeaksi. Se muodostaa laajoja varvikkoja leviämällä suvuttomasti, ja sitoo hiekkaa paikalleen avoimilla hiekkarannoilla. Kasvilla on valkoiset kukat ja suuret, tummanpunaiset marjat, joista keitetään mehua ja hilloja. 

## Lähteet